ทองคำปิดร่วง 22 ดอลลาร์
สัญญาทองคำตลาดนิวยอร์กปิดร่วงลงกว่า 20 ดอลลาร์  แตะที่ 1,725.2 ดอลลาร์/ออนซ์ จากเงินดอลล์แข็ง
30 ต.ค. 2565

สัญญาทองคำตลาดนิวยอร์กปิดร่วงลงกว่า 20 ดอลลาร์  แตะที่ 1,725.2 ดอลลาร์/ออนซ์ จากเงินดอลล์แข็ง
สัญญาทองคำตลาด COMEX (Commodity Exchange) ส่งมอบเดือนธ.ค.ปิดร่วงลง 22 ดอลลาร์ หรือ 1.3% แตะที่ 1,725.2 ดอลลาร์/ออนซ์
สัญญาทองคำได้รับแรงกดดันจากสกุลเงินดอลลาร์ที่แข็งค่าขึ้นเมื่อเทียบกับเงินเยน หลังจากรัฐบาลญี่ปุ่นประกาศแทรกแซงตลาดปริวรรตเงินตราด้วยการเทขายเงินเยน โดยมีเป้าหมายที่จะสกัดการแข็งค่าของเงินเยนที่กำลังส่งผลกระทบอย่างหนักต่ออุตสาหกรรมส่งออกของญี่ปุ่น ซึ่งการแข็งค่าของดอลลาร์สหรัฐจะทำให้สัญญาสินค้าโภคภัณฑ์มีมูลค่าไม่น่าดึงดูดใจสำหรับนักลงทุนที่ถือสกุลเงินอื่นๆ
นอกจากนี้ ตลาดทองคำยังได้รับแรงกดดันจากข่าวที่ว่าเอ็มเอฟ โกลบอล โฮลดิ้งส์ บริษัทโบรกเกอร์สัญญาล่วงหน้าซึ่งลงทุนจำนวนมากในตราสารหนี้ยุโรปได้ยื่นขอล้มละลายตามมาตรา 11 ซึ่งนับเป็นความเสียหายมากที่สุดของสหรัฐจากวิกฤติหนี้ยูโรโซน นอกจากนี้ การซื้อขายหุ้นเอ็มเอฟ โกลบอลได้ถูกระงับด้วย
ตลอดเดือนต.ค.ที่ผ่านมา สัญญาทองคำปรับตัวขึ้นทั้งสิ้น 6.3% หลังจากที่ร่วงลงทั้งสิ้น 11% ในเดือนก.ย.